Avainsanat

Tiivistelmä



Avainsanat

1. Yhteinen tullitariffi – Tullinimikkeet

(Neuvoston asetuksen N:o 2658/87, sellaisena kuin se on muutettuna asetuksilla N:o 1549/2006 ja N:o 1214/2007, liite I)

2. Yhteinen tullitariffi – Tavaroiden luokittelu – Sitova tariffitieto

(Neuvoston asetuksen N:o 2913/92, sellaisena kuin se on muutettuna asetuksella N:o 82/97, 12 artiklan 5 kohdan a alakohta sekä 243 ja 247 artikla; komission asetuksen N:o 2454/93, sellaisena kuin se on muutettuna asetuksella N:o 12/97, 12 artiklan 1 kohta ja 2 kohdan a alakohdan kolmas luetelmakohta)

3. Yhteinen tullitariffi – Tavaroiden luokittelu – Sitova tariffitieto

(Neuvoston asetuksen N:o 2913/92, sellaisena kuin se on muutettuna asetuksella N:o 82/97, 12 artiklan 5 kohdan a alakohdan i alakohta; komission asetus N:o 1549/2006)

4. Yhteinen tullitariffi – Tavaroiden luokittelu – Sitova tariffitieto

(Neuvoston asetuksen N:o 2913/92, sellaisena kuin se on muutettuna asetuksella N:o 82/97, 12 artiklan 6 kohta; neuvoston asetuksen N:o 2658/87, sellaisena kuin se on muutettuna asetuksella N:o 254/2000, 12 artikla)

Tiivistelmä

1. Tariffi- ja tilastonimikkeistöstä ja yhteisestä tullitariffista annetun asetuksen N:o 2658/87 liitteessä I esitettyä yhdistettyä nimikkeistöä, sellaisena kuin se on muutettuna asetuksilla N:o 1549/2006 ja N:o 1214/2007, on tulkittava siten, että sellaiset tietoliikennevalmiudella varustetut sovittimet, joissa on tallentava kovalevy ja joilla voidaan sekä tallentaa että vastaanottaa televisiosignaaleja, kuuluvat alanimikkeeseen 8528 71 13 huolimatta mainitun yhdistetyn nimikkeistön selittävistä huomautuksista, koska nämä sovittimet on pääasiallisesti tarkoitettu televisiosignaalien vastaanottamiseen ja tämä toiminto on tunnusomainen kyseiselle laitteelle.

(ks. 71, 81 ja 84 kohta sekä tuomiolauselman 1 kohta)

2. Yhteisön tullikoodeksista annetun asetuksen N:o 2913/92, sellaisena kuin se on muutettuna asetuksella N:o 82/97, 12 artiklan 5 kohdan a alakohtaa ja tietyistä asetuksen N:o 2913/92 soveltamista koskevista säännöksistä annetun asetuksen N:o 2454/93, sellaisena kuin se on muutettuna asetuksella N:o 12/97, 12 artiklan 1 kohtaa ja 2 kohdan a alakohdan kolmatta luetelmakohtaa on tulkittava siten, että tulliviranomaisten on annettava sitovat tariffitiedot niin, että ne ovat yhdistetyn nimikkeistön selittävien huomautusten mukaisia. Jos mainitut viranomaiset ja talouden toimijat ovat erimielisiä selittävien huomautusten yhdenmukaisuudesta yhdistetyn nimikkeistön kanssa ja tavaroiden luokittelusta, talouden toimijoiden on haettava muutosta toimivaltaisilta viranomaisilta asetuksen N:o 2913/92 243 artiklan mukaisesti. Asiaa käsittelevä tuomioistuin ratkaisee tavaran luokittelun esitettyään tarvittaessa ennakkoratkaisupyynnön unionin tuomioistuimelle SEUT 267 artiklassa säädetyin edellytyksin. Lisäksi jäsenvaltio, johon mainitut viranomaiset kuuluvat, voi saattaa asian asetuksen N:o 2913/92 247 artiklassa säädetyn komitean käsiteltäväksi tariffi- ja tilastonimikkeistöstä ja yhteisestä tullitariffista annetun asetuksen N:o 2658/87, sellaisena kuin se on muutettuna asetuksella N:o 254/2000, 8 artiklassa säädetyn menettelyn mukaisesti.

(ks. 96 kohta ja tuomiolauselman 2 kohta)

3. Yhteisön tullikoodeksista annetun asetuksen N:o 2913/92, sellaisena kuin se on muutettuna asetuksella N:o 82/97, 12 artiklan 5 kohdan a alakohdan i alakohtaa on tulkittava siten, että tariffi- ja tilastonimikkeistöstä ja yhteisestä tullitariffista annetun asetuksen N:o 2658/87 liitteen I muuttamisesta annettu asetus N:o 1549/2006 on kyseisessä säännöksessä tarkoitettu asetus. Sitova tariffitieto, joka ei enää ollut yhdistetyn nimikkeistön mukainen asetuksen N:o 1549/2006 voimaantulon vuoksi, on lakannut olemasta voimassa tämän voimaantulopäivän jälkeen.

(ks. 103 kohta ja tuomiolauselman 3 kohta)

4. Yhteisön tullikoodeksista annetun asetuksen N:o 2913/92, sellaisena kuin se on muutettuna asetuksella N:o 82/97, 12 artiklan 6 kohtaa on tulkittava siten, että kun tariffi- ja tilastonimikkeistöstä ja yhteisestä tullitariffista annetun asetuksen N:o 2658/87, sellaisena kuin se on muutettuna asetuksella N:o 254/2000, 12 artiklan mukaisesti on annettu yhdistettyä nimikkeistöä muuttava asetus ja kun tässä asetuksessa ei vahvisteta määräaikaa, jonka aikana sitovan tariffitiedon, joka lakkaa olemasta voimassa, saaja voi kuitenkin jatkaa sen käyttöä, mainittu saaja ei voi enää käyttää tätä tariffitietoa.

Taloudelliset toimijat eivät voi vedota luottamuksensuojan periaatteeseen, jotta niille myönnettäisiin määräaika, jonka aikana ne voisivat vedota tällaiseen sitovaan tariffitietoon, koska asetuksen N:o 2658/87 12 artiklassa säädetään, että komissio antaa vuosittain asetuksen, johon sisältyy yhdistetyn nimikkeistön täydellinen toisinto, ja näin ollen yhdistetyn nimikkeistön nimikkeiden ja alanimikkeiden sanamuodon tai sisällön mahdollinen muuttaminen ja siitä aiheutuva riski sitovien tariffitietojen pätevyyden menettämisestä on huolellisten talouden toimijoiden ennustettavissa ja tiedossa.

(ks. 108, 109, 111 ja 112 kohta sekä tuomiolauselman 4 kohta)